మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
బాహుబలి-2లో యంగ్ టైగర్ ఎన్టీఆర్!
బాహుబలి-2 సినిమాకు సంబంధించి ఓ వార్త సినీ సర్కిళ్లలో తెగ హల్‌చల్ చేస్తోంది. ఈ సినిమాలో యంగ్ టైగర్ ఎన్టీఆర్‌ కూడా..
TNN | Updated:
Aug 5, 2016, 11:44AM IST
బాహుబలి-2 సినిమాకు సంబంధించి ఓ వార్త సినీ సర్కిళ్లలో తెగ హల్‌చల్ చేస్తోంది. ఈ సినిమాలో యంగ్ టైగర్ ఎన్టీఆర్‌ కూడా భాగం కానున్నారన్నదే ఆ వార్త సారాంశం. బాహుబలిలో ఎన్టీఆర్ నటించడమేంటి.. ఇప్పటికే సినిమా షూటింగ్ జరుగుతోంది కదా అంటారా? అందుకే జూనియర్ సేవలను తెర వెనుక ఉపయోగించుకోవాలని రాజమౌళి భావిస్తున్నారట. ఈ సినిమాలో ఎన్టీఆర్ ఓ పాట పాడనున్నాడని తెలుస్తోంది. ఈ విషయంలో ఎంత మేర వాస్తవం ఉందో తెలియదు కానీ.. నిజంగా జూనియర్ పాట పాడితే ఈ సినిమాకు కచ్చితంగా ప్లస్ అవుతుంది. రాజమౌళి, ఎన్టీఆర్ మధ్య చక్కటి సాన్నిహిత్యం ఉండటం ఈ వార్తలకు బలం చేకూరుస్తోంది. నటనలో ఇరగదీసే ఎన్టీఆర్‌కు పాడటంలోనూ చక్కటి ప్రావీణ్యం ఉంది. నాన్నకు ప్రేమతో సినిమాలో ఆయన ఓ పాట పాడిన సంగతి తెలిసిందే. అలాగే కన్నడ స్టార్ హీరో పునీత్ రాజ్‌కుమార్ సినిమాలోనూ జూనియర్ ఓ పాట పాడాడు. చూద్దాం.. బాహుబలి-2 సినిమా కోసం ఎన్టీఆర్ గొంతు సవరించుకుంటాడా లేదా అన్నది మరి కొద్ది రోజుల్లో తేలనుంది. ప్రస్తుతం జనతా గ్యారేజీ పాట చిత్రీకరణ కోసం ఎన్టీఆర్ కేరళలో ఉన్న సంగతి తెలిసిందే!